Trio av Dolly Parton, Linda Ronstadt og Emmylou Harris

Trio er det første samarbeidsalbumet til Dolly Parton, Emmylou Harris og Linda Ronstadt. Det kom ut 2. mars 1987 på Warner Bros. Records. Albumet har selt over fire millionar eksemplar verda over.

Bakgrunn
Parton, Harris og Rondstadt hadde vore vener og fans av kvarandre i mange år og hadde alt i 1970-åra prøvd å spele inn eit album i lag. Men sidan dei var opptekne på kvar sin kant, og kvar for seg hadde kontraktar med forskjellige plateselskap, vart det ikkje noko av den gongen. 

Enkelte innspelingar dei gjorde i 1970-åra kom ut på dei respektive soloalbuma til kvinnene. «Mr. Sandman» og «Evangeline» kom ut på Harris-albumet Evangeline og Parton sin «My Blue Tears» kom ut på Ronstadt-albumet Get Closer i 1982.  Rodney Crowell sin «Even Cowgirls Get the Blues» kom ut på Harris sitt Blue Kentucky Girl. «Palms of Victory», eit anna spor frå innspelingane i 1970-åra, kom ut på plateboksen til Harris, Songbird: Rare Tracks and Forgotten Gems i 2007. 

Parton og Ronstadt spelte òg inn ein versjon av den tradisjonelle balladen «I Never Will Marry», som kom ut i 1977 på Ronstadt sitt Simple Dreams, sjølv om denne vart spelt inn ved eit anna høve enn det første Trio-forsøket. Det same vart Ronstadt sin versjon av Hank Williams sin «I Can't Help It (If I'm Still in Love with You)» frå Heart Like a Wheel, der ho hadde med seg Harris. På denne tida spelte Ronstadt og Harris òg fleire av songane til Parton. Harris spelte «Coat of Many Colors» og «To Daddy», og Ronstadt spelte inn «I Will Always Love You». Parton på si side spelte Harris sin  «Boulder to Birmingham» i 1976 på albumet hennar All I Can Do.

Til slutt fekk dei i stand eit samarbeid. Innspelinga vart produsert av George Massenburg. Då Trio kom ut i mars 1987, inneheldt det fire hitsinglar, inkludert ein versjon av Phil Spector-hitten med The Teddy Bears, «To Know Him Is to Love Him», frå 1958.

Mottaking

Billboard skreiv ei melding 14. mars 1987: «Om dei 'nye tradisjonalistane' i country framleis har ei kjelde å hente songar frå, så er det i stor fordi desse songfuglane har halde det i live gjennom 1970-åra. Men dei tre i trioen kviler ikkje på rykta sine her. Kvar song på albumet er slåande vakre.»

Albumet gjekk til topps på den amerikanske Billboard Top Country Albums-lista og låg der fem veker på rad. Albumet nådde òg sjetteplassen på Billboard 200-lista. I Canada nådde albumet fjerdeplassen på RPM Top Albums-lista. Albumet fekk òg suksess i Sverige der det nådde 29. plassen på Sverigetopplistan og i Storbritannia der det nådde 60. plassen på albumlista. 

Den første singelen frå albumet, «To Know Him Is to Love Him», kom ut i januar 1987 og gjekk til topps på Billboard Hot Country Singles-lista. Singelen gjekk òg til topps på RPM Country Singles-lista i Canada. Den andre singelen, «Telling Me Lies», kom ut i mai 1987 og nådde tredjeplassen på Billboard Hot Country Singles-lista, 35. plassen på Billboard Hot Adult Contemporary-lista og sjetteplassen i Canada på RPM Country Singles-lista. «Those Memories of You» var den tredje singelen frå albumet, gjeven ut i august 1987 og han nådde femteplassen på Billboard Hot Country Singles-lista og gjekk til topps på countrylista i Canada. Den fjerde og siste singelen frå albumet, «Wildflowers», kom ut i mars 1988 og nådde sjetteplassen på Billboard Hot Country Singles-lista og åttandeplassen i Canada på RPM Country Singles-lista.

Albumet vann Grammyprisen for beste countrysong av duo eller gruppe. Det vart òg nominert til Årets album i lag med Michael Jackson, U2, Prince og Whitney Houston. «Telling Me Lies» vart òg nominret for beste countrysong. Albumet vann prisen for årets album i 1987 av Academy of Country Music Award og Årets vokalhending ved Country Music Association Awards i 1988.

Innhald

Medverkande
Henta frå notat i plateomslaget.

Emmylou Harris – solovokal, harmonivokal, akustisk gitar
Dolly Parton – solovokal, harmonivokal
Linda Ronstadt – solovokal, harmonivokal
Ry Cooder – tremologitar
Kenny Edwards – akustisk bass, elektrisk bass
Steve Fishell – pedalsteelgitar, dobro, hawaiigitar
Russ Kunkel – trommer
Albert Lee – akustisk gitar, lys gitar, mandolin
David Lindley – akustisk gitar, autoharpe, dulcimer, harpolek, hawaiigitar, mandolin
Mark O'Connor – akustisk gitar, fele, bratsj, mandolin
Bill Payne – akustisk piano, elektrisk piano, hammond organ, harmonium
Herb Pedersen – banjo, vokalarrangement
Leland Sklar – akustisk bass
John Starling – akustisk gitar, akustisk rytmegitar, musikalsk rådgjevar
Brice Martin – fløyte
James SK Wān – bambusfløyte
Marty Krystall – klarinett
Ilene «Novi» Novog – bratsj
Jodi Burnett – cello
Dennis Karmazyn – cello
David Campbell – orkestrering og dirigent
Charles Veal – konsertmeister
George Massenburg – produsent, innspeling
Liza Edwards – produksjonskoordinator
Sharon Rice – lydteknikarassistent
Doug Sax – analog og digital mastering
Kosh Larson – kunstnarisk leiar, design
Ron Larson – kunstnarisk leiar, design
Robert Blakeman – fotografi

Salslister
Album

Singlar

Salstrofé

Kjelder

Denne artikkelen bygger på «Trio (Dolly Parton, Linda Ronstadt and Emmylou Harris album)» frå ,  den 19. november 2020.  
 

Musikkalbum frå 1987
Emmylou Harris-album
Dolly Parton-album
Linda Ronstadt-album
Warner Bros. Records-album
Samarbeidsalbum
Album produserte av George Massenburg